ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660009124
ขอความช่วยเหลือแก้ไขปัญหากลิ่นควันไฟเหม็นรบกวนจากการเผาหญ้า  บริเวณหมู่บ้านผาสุก ถนนพัฒนาการ ซอย 69 แยก 9-6   แขวงประเวศ เขตประเวศ กรุงเทพมหานคร รหัสไปรษณีย์  10250  เนื่องจากผู้ร้องแจ้งว่าปัจจุบันบริเวณท้ายหมู่บ้านผาสุกจะได้รับปัญหาเดือดร้อนรำคาญจากกลิ่นควันไฟเหม็นรบกวนจากการเผาหญ้าโชยเข้ามาในหมู่บ้านฯ   ซึ่งกลิ่นจะมาจากฝั่งทิศตะวันออก โดยไม่ทราบแน่ชัดว่าเป็นการเผาอะไรแต่กลิ่นมีลักษณะเหมือนการเผาหญ้า และไม่ทราบแน่ชัดว่าจุดที่มีการเผานั้นอยู่ตรงจุดไหน โดยหลักๆ แล้วกลิ่นจะเข้าในพื้นที่ดังกล่าว แต่คาดว่ากลิ่นน่าจะส่งกลิ่นครอบคลุมไปทั่วบริเวณพื้นที่ใกล้เคียงด้วย เช่น ถนนพัฒนาการ ซอย 63 ซอย 65 ซอย 67 ส่วนมากโดยปกติจะได้รับกลิ่นเหม็นในช่วงเวลาเย็นตั้งแต่เวลาประมาณ 18.00น. เป็นต้นไป เป็นประจำทุกวัน แต่ปัจจุบัน เมื่อวันที่ 5 มีนาคม 2566 ได้รับปัญหากลิ่นเหม็นในช่วงเวลา 19.00น. จนถึงเวลา 19.53น. ทำให้ประชาชนบางส่วนที่เป็นผู้สูงอายุหายใจลำบาก  หากปิดประตูและเปิดเครื่องปรับอากาศก็ยังได้รับกลิ่นเหม็นรบกวน หากตื่นขึ้นมาในช่วงเช้าจะพบเศษละอองเขม่าเศษหญ้าสีดำร่วงหล่นเต็มพื้นบ้าน ส่งผลให้ได้รับความเดือดร้อนเป็นอย่างมาก  ประสบปัญหามาเป็นระยะเวลาประมาณ 4-5 วันแล้ว จึงประสงค์ให้หน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนของผู้ร้องและประชาชนในพื้นที่ต่อไป (ผู้ร้องประสงค์ปกปิดชื่อ นามแฝง และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata